กวีประชาไท: หมุดคณะราษฎร vs หมุดประชาชนสุขสันต์หน้าใส
ความสุขสันต์หน้าใสมาให้พบ หอมตลบอบอวลยวนยาหยีอยู่ในซ่องน่าสนุกทุกธานี โสเภณีระรี้ระริกพลิกน้ำตาความสุขสันต์หน้าใสจากในจิต หล่อนเคยคิดชีวิตด้อยน้อยวาสนาน้ำตาเคยไหลหลั่งดั่งธารา อยู่ไปอยู่มาชินชาแล้งความสุขสันต์หน้าใสอยู่ในซ่อง เหล่านวลน้องประคองกระจกวกวนแป้งปิดรอยเศร้าเหงาหมองซ่องเปลี่ยนแปลง ชีวิตแห่งเด็กสาวชาวบ้านนาประเทศที่มีสิทธิมนุษยชนให้ทนฝัน มากมายชนวนวัน ๆ ขันอาสาไปทำงานให้ผ่านเห็นเป็นสินค้า เที่ยวไปมาประชาสุขสันต์หน้าใสเป็นเมืองหลวงแห่งเซ็กส์ค้าเด็กสาว มีไทย-ลาวชาวอาเซียนวนเวียนใกล้สาวรัสเซียก็เห็นมาพาเพลียไป ค้ามนุษย์อยู่ตรงไหนใครก็รู้เป็นดินแดนสุขสันต์หน้าใสไปอีกแห่ง ภูเก็ตแย่งพัทยาท้าสมสู่วอร์คกิ้งสตรีทกรีดยิ้มแย้มแจ่มน่าดู สุขสันต์หน้าใสสู้ๆ อยู่ไปมาไปเที่ยวกรุงเทพท้าเมืองฟ้าอมร สุโขสโมสรไปร่อนหาเสียวสุขสันต์หน้าใสหน่อยซอยนานา พัฒน์พงศ์อ้าซ่าคารวะปักหมุดประชาชนสุขสันต์หน้าใสใหม่ให้ปฏิรูป แถมรสจูบจากพธูผู้เสียสละรายได้จากการท่องเที่ยวแลกเสียวซะ ลืมหมุดคณะราษฎรไปก่อนกาล ธุลีดาวหาง
ความสุขสันต์หน้าใสมาให้พบ หอมตลบอบอวลยวนยาหยีอยู่ในซ่องน่าสนุกทุกธานี โสเภณีระรี้ระริกพลิกน้ำตาความสุขสันต์หน้าใสจากในจิต หล่อนเคยคิดชีวิตด้อยน้อยวาสนาน้ำตาเคยไหลหลั่งดั่งธารา
หมุดคณะราษฎร,หมุดหน้าใส,ธุลีดาวหาง